La Val Müstair è ina val en las muntognas grischunas da pli u main 25 km lunghezza ed è era un circul en il district En. Tras la Val Müstair curra il Rom. En la Val Müstair discurr'ins in dialect rumantsch - il «jauer». Quel dialect na vegn betg scrit; ins scriva per l'idiom scrit vallader. Dapi l'onn 1983 è la Claustra benedictina da Son Jon declerada sco ierta mundiala natirala da la carstgaunadad da l'UNESCO.